OBUKURU 
BW'OKUHANA 
ABAANA 


Manya omwana omuhanda ogu 
ashemereire kugyenderamu, 
kandi ku araakuzire, tarigurugaho. 
Enfumu 22:6 


Ahabw'abazaire 


Reeba, abaana n'obuhunguzi bwa Mukama, kandi 
ebyana by'enda nibyo bihembo bye. Zaaburi 
127:3. 

Orikusaasira enkoni ye, naayanga omwana we, 
kwonka orikumukunda amuhana. Enfumu 13:24 
Omu kutiina Mukama harimu obumanzi 
bw'amaani, n'abaana be baryatunga obuhungiro. 
Enfumu 14:26. 

Ohana omwana waawe hakiriho amatsiko, kandi 
otasaasira okurira kwe. Enfumu 19:18 
Obushema bubohwa omu mutima gw'omwana; 
kwonka enkoni y'okumuhabura eryagibinga hare 
nawe. Enfumu 22:15. 

Otazibira omwana kuhana, ahabw'okuba ku 
oraamuteera enkoni, tarifa. oryamuteera enkoni, 
ojune amagara ge okuzimu. Enfumu 23:13-14 
Enkoni n'okuhana biha obwengye, kwonka 
omwana orekirwe wenka ahemura nyina. Enfumu 
29:15. 

Ohane omwana waawe, nawe aryakuhuumuriza; 
eego, aryaha omutima gwawe okushemererwa. 
Enfumu 29:17. 

Kandi abaana baawe boona baryayegyesibwa 
MUKAMA; kandi obusingye bw'abaana baawe 
buryaba bwingi. Isaaya 54:13. 


Ahabw'abaana 


Heereza sho na nyoko ekitiinisa, obone 
kuhangaara omu nsi ei Mukama Ruhanga 
waawe arikukuha. Okuruga 20:12. 

Mwana wangye, otagaya okuhanwa kwa 
Mukama; kandi otariruha ahabw'okuhana kwe: 
ahabw'okuba Mukama ou arikukunda, niwe 
amuhana; nk'oku ishe abaana omwana ou 
ashemerererwa. Enfumu 3:11-12 

Enfumu za Sulemaani. Omwana w'obwengye 
ashemeza ishe, kwonka omwana w'omushema 
amaganya nyina. Enfumu 10:11. 

Hurikiza sho owaakuzaire, kandi otarigaya 
nyoko yaaba akuzire. Enfumu 23:22 

Abaana, mworobere abazaire baanyu omuri 
Mukama, ahabw'okuba ekyo nikyo kihikire. Ohe 
sho na nyoko ekitiinisa; ekyo nikyo kiragiro 
ky'okubanza ekirimu okuraganisibwa; Obone 
kuba gye, okahangaara omu nsi. Abaefeso 
6:1-3. 


Ohe sho ekitiinisa n'omutima gwawe gwona, kandi 
otayebwa obusaasi bwa nyoko. Ijuka ngu 
okazaarwa aharibo; kandi noija kubagarurira ota 
ebi bakukoreire? Omubuurizi 7:27-28 


Twaza kuhana abaana baitu, hati nibaija kurira 
kwonka omu biro by'omumaisho nibaija 
kushemererwa. Twaba tutahanire abaana baitu, 
hati nibaija kushemererwa kwonka omu biro 
by'omumaisho nibaija kurira. 


Abaana n'ebiro by'omumaisho eby'eihanga ryeitu. 
Kwonka ku baraabe nibaija kukura bataine 
kuhana, eihanga ryeitu niriija kuba rita? 


Emize mibi yoona ey'omuntu mukuru n'egyo 
eyaabaire etarikutereezibwa nari kuhanwa obu 
yaabaire akiri muto. Twine kworora abaana 
abarikutiina Ruhanga, abarikumukunda kandi 
bakamworobera. 


Nkatwara ekicweka ky'eibumba ehuriire . 

Kandi akagikora mpora mpora buri izooba . 
Nkagaruka naija emyaka ku yaahingwireho . 
Akaba ari omushaija ou narebire . 

Akaba naakireeba ngu akabanza yaajwara . 
Kandi nkaba ntarikubaasa kugaruka kumuhindura 


